PIÈCES A L’APPUI. 
Vivons en plaisance, 
Tout d’une acordance 
Chantons et dansons. 
C’est mon espérance, 
Sans nulle esmaiance, 
De faire chansons. 
Ly beaux Robechons 
Ne tous ses soichons 
N’ont pas si bon tamps 
Non, que nous avons ; 
Orendroit trouvons 
Amours esbatans. 
®riokt. 
La très-belle beaulté m’amie 
Ne diroit pas un aultre Tulles. 
Sens et valour n’abaissent mie 
La très-belle beaulté m’amie. 
Elle est de grant douchour garnie 
Et sy n’est pas des plus entulles. 
La très-belle beaulté m’amie 
Ne diroit pas un aultre Tulles. 
Chanson. 
Bien me doy loer d’amours ; 
Car, par sa doulche merehy, 
Sui de plaisanche enrichi 
Tous les jours; 
Je n’ay plus soing ne soussy , 
Plains ne plours. 
J’ay choisy bergière 
Qui chapeau de may 
Me fait par manière ; 
Dieu, bon gré l’en sçay. 
Et me fait de deux coulours 
Gans qui sont entreparty , 
Sy qu’il n’y a, bien le dy , 
Jusqu’à Tours 
Bergier qui ait autressy 
Gens atours. 
Et, par lie chière , 
La belle au coer gay 
Me fait pannetière 
De foelles de glay. 
Et souvent, en eoellant flours, 
M’appelle son doulz ami ; 
Et nous deux, ce tamps ioly , 
En destours 
Dansons le tribalery 
De beaux tours. 
Bien me doy loer d’amours. 
221 
